
El títol d’aquest text naix d’una publicació i d’una xarxa 
de suport anarquistes dels Estats Units. Pretén comunicar 
que la depressió bipolar no és una malaltia a estigmatitzar i 
medicalitzar, més bé, parlem d’un regal que pot enriquir les 
nostres comunitats. Però és un regal dolorós i perillós, el qual 
fa mal a les persones que el viuen, així com als seus entorns 
si no aprenen a gestionar-lo bé. 

Si la visió estàndard fixa la malaltia mental en un marc de 
por, vergonya i estigma, hi ha visions alternatives que van de 
la mà, però amb una intervenció positiva i no medicalitzada. 
També hi són criticables. 

Aquest text s’escriu tenint com a base la investigació, però 
sobretot, l’experiència personal. Gran part de la visió que 
proposa es podria aplicar a altres formes de bogeria que estan 
categoritzades com a “malalties mentals” i és, precisament, 
aquesta categoria la que es pretén qüestionar. Tot i això, 
l’autor es limita al que coneix, posant l’èmfasi en una de les 
formes més comunes: la depressió bipolar. 




Els dogmes són nocius per a la salut mental. 


En la seua essència l’anarquisme rebutja els dogmes, 
però desafortunadament vivim en un entorn que s’aferra 
fàcilment a teories que ens resulten convenients i còmodes, 
a vegades, sense desenvolupar cap investigació sobre la que 
assentar les nostres idees. 

Per a adonar-nos-en de l’envergadura d’aquesta debilitat, 
podem considerar l’adhesió d’alguns entorns anarquistes de 
la península Ibèrica a la hipòtesi conspiranoica que defèn que 
no existeix la VIH o que no és la causa de la SIDA. Aquesta és 
una teoria amb orígens homòfobs i racistes. Va sorgir per a 
justificar el silenci davant del genocidi dels anys ‘ 80 , el qual 
va posar fi a la vida de milions de persones, majoritàriament 
gays o no blanques. Té com a principals exponents a farsants 
que fingeixen ser metges (com per exemple Eleni Papadopulos- 
Eleopulos); o a metges conservadors i homòfobs que no s’han 
especialitzat ni en virologia ni en el sistema immunològic (com 
per exemple Peter Duesberg); o a celebritats alternatives amb 
VIH que van insistir en què els tractaments alternatius els 
funcionaven, però han mort amb les típiques complicacions 
associades a la SIDA (com és el cas de Christine Maggiore); 
o a metges que s’adheriren a l’escepticisme sobre la SIDA fa 
dècades, però que ja han acceptat el consens científic, encara 
que els seus noms segueixen apareixent en les pàgines de 

conspiranoies com a proponents de les teories de la negació 
(Joseph Sonnabend n’és un exemple). 

A continuació, criticaré la medicalització de la depressió, 
però prèviament m’agradaria evidenciar alguns dogmes. 
Doncs, jo vaig prendre psicofàrmacs durant diversos anys en 
l’adolescència i em van anul·lar emocionalment, alhora que 
em van fotre la memòria d’aquells anys. Un dia, al llençar les 
pastilles al fem em vaig sentir com si estigués eixint d’una 
gàbia química; no obstant això, els símptomes d’abstinència 
(que també experimentava cada vegada que tardava en 
ingerir la dosis) eren horribles. A vegades pense que podria 
estar justificat el matar a ganivetades al psiquiatra que me 
les va receptar. 

És una experiència bastant comuna, crec. Però també n’hi 
ha d’altres. Ma mare, per exemple, no haguera sigut capaç 
d’anar a treballar cada dia i criar a tres fills (la meitat del 
temps sola, perquè tenia la custòdia compartida amb mon 
pare) si no haguera estat prenent psicofàrmacs. Possiblement 
també la van salvar del suïcidi. Quan s’ha jubilat les ha pogut 
deixar, però després d’estar vint anys medicant-se li ha costat 
moltíssim i segueix estant afectada. 

0 hi ha gent com el meu germà, que no gaudeix de les pujades 
tortuoses però alhora boniques de la bipolaritat, sinó que cau 
en un estat emocional quasi catatònic durant mesos. M’alegre 
del fet que persones com ell hagen pogut prendre pastilles de 



forma puntual com a manera 
d’evitar una existència de mort- 
viu o inclús d’evitar el suïcidi. 

Les persones que patim la 
bogeria som les úniques que 
hauríem de decidir si prendre 
una droga o no. Necessitem tenir 
accés a una informació crítica, 
així com a les alternatives 
realment sanes que no vinguen 
d’empreses farmacèutiques 
ni d’institucions sanitàries 
que ens tracten com a mudes i 
defectuoses. També necessitem 
alliberar-nos dels prejudicis, 
de les opinions ignorants i 
de la pressió ideològica que 
sovint ve de les nostres pròpies 
companys/es. No està bé que ens 
sentim dèbils o poc anarquistes 
per optar per prendre medicina. 

I qualsevol persona que té una 
opinió rotundament en contra 
dels psicofàrmacs, però que 
beu alcohol -que és la droga 
més comuna amb la que la gent 
tracta la depressió, i la qual ha 
fet moltíssim més mal que el 
Prozac o altres pastilles-, que 
es calle la boca i guarde la seua 
opinió amb totes les seues altres 
incoherències i contradiccions 
no analitzades. 



Bogeria en la societat 
dominant 

No és la meua intenció 
la d’explicar ací la història de 
com la societat occidental i 
les institucions sanitàries han 
castigat, tancat, cremat, silenciat, 
operat i drogat a les persones 
boges. Perquè no tindríem prou 
d’espai. Encaraqueveigimportant 
que la gent tinga en compte que 
la nostra civilització ha caminat 
per diversos plantejaments al 
voltant de la malaltia mental i 
també sobre diverses estratègies 
per a combatre-la. Sempre ha 
estat un combat, sempre han 
vist la bogeria com a una cosa a 
exterminar. 

És per això que ens han tancat 
en manicomis, ens han executat 
per posseïts o per bruixes, ens 
han tirat de les comunitats, 
ens han empresonat en 
hospitals especials, ens han 
sotmès a electroteràpia, ens 
han lobotomitzat i ens han 
neutralitzat amb pastilles, 
entre d’altres coses. Crec que és 
important assenyalar que aquesta 
guerra, en la seua major part, ha 
sigut un fenomen provocat per la 
institucionalitat científica i pel 




racionalisme científic. Per tot el que he llegit, estic convençut 
de que les persones boges vivíem vides molt menys penoses i 
rebíem una major acceptació social a l’Edat Mitjana, més que 
en la Il·lustració i avant 1 . En qualsevol cas, no hi ha dubte de 
que les persones boges vam ser millor tractades en la majoria 
de societats no occidentals abans de la colonització. 

Certament, avui dia les persones boges podem gaudir 
de més drets, però estem tan condicionades a entendre 
el que experimentem com a un llast sense cap valor, un 
inconvenient o un perill que cal eliminar, que solem elegir 
la mateixa via de tractament que abans les institucions 
ens obligaven a prendre. Les persones tatxades de malaltes 
mentals segueixen representant un perill social. Ens poden 
utilitzar com a bocs expiatoris i, d’avant-mà, ja manquem 
de legitimitat. No ens permeten ser una veu que parla del 
fracàs, del dolor i de la hipocresia de la nostra societat, i ens 
impedeixen vides autònomes amb normes desenvolupades 
per a nosaltres mateixes. La nostra única llibertat és la 
d’invisibilitzar i suprimir el que vivim. 


1 Possiblement, en l’Edat Mitjana tardana açò va començar a 
canviar amb la caça de bruixes, posterior a la guerra contra la heretgia. 
Certament, no ha queda comprovat que una part desproporcionada de les 
bruixes executades eren visionàries boges, però no seria cap sorpresa si 
així fos. 


EI diagnòstic i la cura 


Rebutge el concepte de malaltia mental; qui està 
malalta és la societat en la que vivim. Però pense que ens 
convé seguir utilitzant aquest terme en compte d’esborrar- 
lo per no ser políticament correcte. Demostra de forma 
clara un antagonisme social i una jerarquia. Malgrat que 
la naturalització d’aquesta dominació es base en falsedats i 
imposicions té conseqüències reals. 

Moltes vegades quan es parla de salut mental -fins i tot en 
entorns anarquistes- es cola també, dissimuladament, el seu 
invers fosc: la malaltia mental. Quan parle de malaltia mental 
parle d’un paradigma vigent, doncs veig necessari vigilar 
els discursos sobre la salut mental, que sovint potencien un 
concepte de salut normativa i homogeneïtzadora. 

Rebutge també el DSM, és a dir, el manual de diagnòstic de 
la Associació de Psiquiatres estatunidenca, el qual és seguit 
per una grandíssima part dels psiquiatres a nivell mundial. 
La seua classificació de malalties amb noms diferents i llistes 
de símptomes concrets és un engany per a convèncer a la 
gent de que parlen de fenòmens objectius i no de categories 
repressives. 

Entenen les emocions com si fossin miratges químics i no com 
a un procés més del propi cos. Creuen que les emocions són 
producte del cervell i que el cervell és una espècie de màquina 



química. Moltes de les persones que 
hem passat per les seues arpes hem 
vist perfectament que no entenen res. 
Són necis amb molt, molt de poder. 
Els resultats dels seus medicaments 
antidepressius per a corregir els 
desequilibris descontextualitzats 
del cervell desmenteixen la seua 
pretensió de fer-nos creure que el 
cervell és una màquina química; doncs 
molts antidepressius augmenten les 
xifres de suïcidi (efecte que hauria de 
conèixer qualsevol persona que està 
contemplant medicar-se). 

Fins i tot quan no provoquen el suïcidi, 
els medicaments són nocius. Les 
empreses sempre adverteixen que els 
efectes secundaris només ocorren a 
un percentatge minoritari d’usuaris, 
però mai he conegut a ningú que 
prengués psicofàrmacs que no sofrirà 
els seus efectes desagradables. 
Imagine que les empreses van fer ulls 
grossos a qualsevol efecte secundari 
que no acabés en l’hospitalització 
de la persona medicada. Per la 
meua part, havent treballat unes 
quantes vegades com a conill d’índia 
en estudis mèdics, puc afirmar que 
aquests estudis són una farsa fàcil 
de manipular (tant pels treballadors 
“voluntaris”, que tenim els nostres 
propis interessos, com pels supòsits 
experts que administren l’estudi). 

Com entendre la bogeria? 

Utilitze un terme molt passat 
de moda, el de bogeria, per a parlar 
del que la societat racional pretén 
higienitzar i, alhora, invisibilitzar. 
Em sembla més pur i també aprecie 
la incomoditat que genera. Però el 
terme que més m’agrada emprar po- 
dria confondre per ser massa arcaic: 
llunàtic, el qual es referiria a la per- 
sona que es deixa portar pels canvis 
de la lluna. Així, ens preguntem: què 
passa amb la persona llunàtica en la 
societat industrialitzada, en la qual 
ja no es veu la lluna, sent tapada pels 
gratacels i esborrada per un milió de 
llums elèctriques? Pensem en com de 
mal ho passa el llunàtic, sent arrosse- 
gat per forces indiscernibles que mai 
li permeten efectuar un ritme assu- 
mible... 

No crec que existisca una distinció 
real entre el cos i la ment, ni que tots 
els processos mentals o emocionals 
s’originen únicament a partir d’una 
causa química o física. Doncs, les 
emocions s’alberguen en les diferents 
parts del cos; les emocions i els pen- 
saments poden canviar el funciona- 
ment d’un òrgan i viceversa. Quan no 
assumeixen aquestes veritats, certes 
branques de la ciència demostren 
irremeiablement la seua ignorància. 

A més, no crec que existeixen malalties mentals quan se les 
entén com a fenòmens objectius, perquè la bogeria té moltes 
formes i existeix en una gamma àmplia de diversificacions. 
Cada experiència és diferent. Però el que sí que crec és que la 
bogeria és un fenomen real (encara que la nostra forma d’en- 
tendre-la sempre estarà modulada per diverses construc- 
cions socials). Segons la meua experiència puc afirmar que la 
depressió bipolar és molt real; encara que no hauria de diag- 
nosticar-se-la així ni hauria d’estar separada d’altres condi- 
cionants mitjançant una llista impersonal de símptomes. Al 
cap i a la fi, les meues experiències de vida -i les de moltes 
altres persones que pateixen alguna cosa similar- són molt 
diferents a les de les persones que no ho experimenten, i si 
mires els nostres cervells queda evident que funcionen d’una 
altra manera (igualment que si mires altres coses menys “ob- 
jectives”, com els nostres processos de sanació, necessitats 
per a la supervivència, percepcions, etc.). 


Crec que la bogeria marca una diferència insuperable i, al fi- 
nal, sana i necessària. Cada comunitat tindrà els seus i les 
seues llunàtiques, i aquestes poden jugar un paper social im- 
portant si són acceptades i legitimades. Sent més sensibles, 
poden servir de focus roig o anellat que advertisca d’un des- 
equilibri o una malaltia social. La salut, a la fi, és col·lectiva, i 
12 


sempre hi haurà persones que noten abans la toxicitat quan 
alguna cosa vaja mal. 

Per una altra banda, les persones que no viuen “la realitat 
consensuada” tenen menys dificultats a l’hora d’imaginar 
que les coses siguen diferents, la qual cosa és important per a 
l’anarquisme o per a qualsevol comunitat lliure, ja que imagi- 
nar un canvi és el primer pas per a realitzar-lo. Les persones 
que habitualment viuen múltiples realitats també poden tenir 
una avantatja a l’hora de mediar conflictes: tenen més desen- 
volupada la empatia i aquesta tendeix a ser una empatia més 
profunda, un vertader “veure a través dels ulls de l’altre”. 

Inclús en la nostra societat, que tant suprimix la bogeria, 
una part desproporcionada d’artistes, músics i escriptors (i 
diria que, de manera aclaparant, probablement els millors) 
són llunàtics. No obstant això, moltes persones, anarquistes o 
no, que deslegitimen les experiències i les perspectives de les 
llunàtiques les segueixen admirant, escoltant i llegint, sense 
adonar-se’n de que la seua bogeria i el seu art van de la mà. 

Moltes societats no occidentals varen reservar un paper espe- 
cial per a les i els llunàtics. Moltes eren xamans, visionàries, 
remeieres i mediadores. Aposte a que hi ha una desproporció 

de llunàtiques en les files 
de les lluites per la lli- 
bertat, tant per la seua 
incapacitat d’engolir les 
situacions donades, com 
per les seues visions d’un 
altre món, o la falta de por 
que poden tenir persones 
que s’enfronten amb pen- 
saments de suïcidi o ten- 
dències d’autodestrucció. 

Crec que els llunàtics te- 
nim una relació especial 
amb la llibertat. 0 hem 
triat suïcidar-nos (que és 
una expressió màxima 
de llibertat, és dir rotun- 
dament NO als xantatges 
de la existència), o per a 
tirar endavant ens sot- 
metem a l’esclavitud quí- 
mica o la auto-anulació, 
o trenquem amb les nor- 
mes per a crear espais 
vivencials que ens per- 
meten la nostra inestabi- 
litat. 

No crec que les persones 
boges siguem especials, 
en el sentit d’úniques o 
superiors. Totes les habi- 
litats i capacitats que he 
esmentat també es poden 


trobar en persones ente- 
nimentades, però solen 
confluir i concentrar-se 
amb més intensitat en les 
boges. A la fi, la bogeria és 
un llast i un dolor, encara 
que sí que té unes carac- 
terístiques que serveixen 
de recompensa, tant per 
a les boges mateixes com 
per als seus entorns, si es 
sap gestionar. 

Acabat aquest petit re- 
trat, m’agradaria oferir 
la següent definició, am- 
bigua, però útil. Les per- 
sones boges són aquelles 
els processos emocionals 
de les quals, més les expe- 
riències sobre la realitat 
són indissimuladament 
abnormals. Les persones 
normals són aquelles que 
poden adherir-se a les 
normes/lleis de la seua 
societat. Per tant, el que 
s’entén com a bogeria en 
una societat determina- 
da no necessàriament és 
bogeria en una altra so- 
cietat, atès que les nor- 
mes són construccions 
que poden mutar d’una 
a altra. Bogeria és, preci- 



sament, el no poder seguir els comportaments i les creences 
fonamentals (és a dir, les ontològiques) imposades. 

Una norma no prové de cap autoritat identificable. És molt 
més transcendent, immanent, invisible i pre-verbal. Qualse- 
vol persona pot enumerar les lleis, però no sabrà expressar 
les normes de la seua societat si no ha viscut en altres cul- 
tures o ha fet un treball analític. Es podria dir que els llunà- 
tics són més sensibles a les normes, però aqueixa sensibilitat 
no té perquè ser cognitiva. En la majoria dels casos, no sa- 
ben identificar les forces invisibles contra les quals xoquen 
eternament, ni articular els criteris que no estan complint, i 
aquesta confusió causa una gran part del sofriment de la bo- 
geria i impossibilita la seua autogestió. 

Per molt que certs anarquistes s’encaboten en negar l’ús del 
concepte de normes, cal dir que cada grup humà les té. Una 
comunitat sana i lliure simplement les contemplarà, perme- 
tent que aquestes estiguen sotmeses eternament a la discus- 
sió i la revisió col·lectiva; i que (i ací es troba la diferència en- 
tre un grup democràtic i un grup anàrquic) les persones que 
no puguen acatar les normes siguen lliures per a obrir espais 
d’excepcionalitat o formular normes especials (com seria el 
cas dels xamans en certes societats). 

En la societat neoliberal en la que vivim, quan es parla del 
seny s’està parlant de la tolerància a una realitat assassina. 
Així doncs, bogeria és rebutjar aqueixa realitat a nivell emo- 
cional, sensorial i ontològic. 3 


Z Mentre l’anarquisme només requereix el seu rebuig a nivell polític. 

La bogeria vista des dels entorns llibertaris 


M’encantaria poder dir que l’entorn llibertari és un lloc 
més habitable per als llunàtics i que les companyes de lluita 
estan mínimament formades o sensibilitzades sobre la salut 
mental, però no és així. Per molts motius, jo estaria més sa i 
estable deixant arrere el moviment anarquista; encara que 
per molts altres motius no em sembla una opció. 


Cal aclarir: per a mi, la lluita no és únicament la nostra Idea, 
tan bonica; també és la supervivència. Lluite perquè no hi ha 
supervivència per a mi dins del capitalisme, perquè m’hague- 
ra suïcidat fa molts anys si no haguera dedicat tot el meu ser 
a la destrucció del sistema actual i la creació de la comunitat 
perduda. Però la lluita també pot ser individual, i per a mi en 
gran part ho ha sigut: la lluita per a crear un espai vivencial 
on puc seguir els meus ritmes, viure la meua inestabilitat, i 
obeir les meues necessitats en compte d’aquelles imposades 
pel capitalisme i l’Estat. 


Podria simplement lluitar per a guanyar el meu espai, un mi- 
tjà lliure de l’obligació de treballar i de ser normal; podria de- 
dicar-me a activitats creatives, passar el màxim de temps en 

la naturalesa i fer ulls grossos mentre el món segueix en el 
seu rumb cap a l’apocalipsi. Però seguisc, perquè senc la des- 
trucció del món en el meu propi cos. I seguisc, perquè l’anar- 
quisme és molt més gran que els anarquistes. Doncs entre 
ells, amb escasses excepcions, hi ha poca comprensió sobre 
la bogeria. 

Abans, allò més comú era la invisibilització del tema. Com a 
anarquistes, teníem l’obligació de ser fortes i només es reco- 
neixia un model de força. Havíem de rebre els traumes de la 
repressió sense canviar el ritme d’activitat, sense donar im- 
portància a les emocions o als tractes, sense qüestionar els 
aspectes més fonamentals de la cosmovisió capitalista i ra- 
cionalista, i conformant-se covardament a totes les misèries 
i hipocresies de l’entorn. He vist a persones boges ser estig- 
matitzades i deslegitimitzades per la seua bogeria; i aquesta 
postura segueix vigent en molts ambients i en moltes com- 
panyes. 

Per una altra banda, les mateixes persones boges també com- 
parteixen moltes d’aquestes manques. Perquè ser boig no sig- 
nifica que, automàticament, entens la teua bogeria. Allò més 
comú és respondre a un món insensat i irreal que constant- 
ment et fa mal tornant els colps. Tant les persones enteni- 

- - 1 

mentades com les boges que no s’ho han treballat per a enten- 
dre les gàbies emocionals i normatives que el capitalisme ens 
posa, col·laboren per a intensificar el problema. 

Últimament, s’està vivint un nou interès per la salut en els 
entorns anarquistes, però això no significa que les coses esti- 
guen millorant. Ens trobem amb un nou fet: aquests discur- 
sos sobre la salut mental estan imposant una nova homoge- 
neïtzació, una nova pressió a “estar bé”; entenem que en part 
constitueix un nou intent -des de la lluita per la llibertat- per 
a exterminar la bogeria. Doncs és homogeneïtzació quan s’im- 
posen quatre, set o més models sobre allò que diuen què és o 
ha de ser “normal i sa”. 

Des dels eneagrames fins a la medicina xinesa, trobem molts 
mètodes per a marginalitzar la bogeria. No s’ha de passar ne- 
cessàriament per les pastilles i els manicomis. Tinc clar que 
si la medicina xinesa fóra la pràctica dominant a nivell mun- 
dial, estaríem molt més sans que ara amb la medicina occi- 
dental; però veig molts companys invertint el seu temps i les 
seues energies de forma acrítica en la moda de la medicina 
xinesa, sense adonar-se’n de que és una altra pràctica sani- 
tària lligada a l’Estat (el que era, en el seu moment, l’Estat 
més potent del món). Aleshores, seria innocent suposar que 


aquest model no s’ha vist impactat per milers d’anys de coha- 
bitació en un gran imperi fent d’enllaç amb la institucionali- 
tat de l’Estat i estant, obligatòriament, al servici del control 
social. La idea d’equilibri tan fonamental a la medicina xinesa 
pot semblar molt bonica si vens d’una societat dualista, mani- 
quea i arrogant, però és un concepte que correspon fàcilment 
a una òptica de control social. Per ventura que cal ser un boig 
per a adonar-se? Hauria de ser evident que una normativi- 
tat basada en l’equilibri pot esdevindre una nova presó. Ni 
cerque l’estabilitat, ni és una opció per a mi. No puc opinar 
sobre les experiències dels llunàtics amb la medicina xinesa 
en el seu context original, però jo he viscut experiències in- 
quietants amb alguns dels seus nous practicants en l’entorn 
llibertari. 

Tot i això, el nou interès per l’autogestió de la salut i altres 
coneixements d’aquest tipus formen part d’una tendència 
que val la pena animar i fomentar, però estem en un punt en 
el qual encara no podem prescindir per complet d’especialis- 
tes ni solucionar-ho tot per nosaltres mateixa. “Tant de bo!”. 
Si el fes-ho tu mateix t’ha funcionat per a arreglar la bici no 
significa que estigues preparada per a exercir una cirurgia a 

cor obert. Si exercir com a expert en temes complexos de pa- 
timent psico-social ja resulta arrogant quan ho fa un psicòleg 
després dels seus cinc anys de carrera, com es veu quan ho fa 
algú que ha passat sols un parell d’anys fent cursets ajorna- 
da parcial? 

En l’entorn llibertari s’estan reemplaçant la invisibilitat i 
el silenci per consells insultants i contraproduents. Clar, to- 
thom coneix la tristesa. Però jo no gosaria aconsellar a algú 
que pateix un càncer prendre’s un all perquè “a mi un dia em 
va anar bé per a un refredat”. A dies pense, “tant de bo que 
tinguera una bala per a cada comentari d’optimisme barat”. 
I sí que són barats. Si no has estat tancat en un psiquiàtric, 
si no has intentat acabar amb la teua pròpia vida, no pots en- 
tendre el que em passa. 3 1 clar, a ningú li agrada que li diguen: 
“tu no ho pots entendre.” S’interpreta com un atac i l’impuls 
és el de contraatacar. Però les companyes no demanen la 
mateixa comprensió dels companys? Les persones trans de 
les persones cis? Les persones no blanques de les persones 
blanques? Assumisc que mai vaig a entendre com és ser una 
persona negra en aquesta societat racista. Accepte aquest fet 
com un repte, per a potenciar la solidaritat des del no-saber 

i per a examinar totes les forces per a mi invisibles que em 
condicionen com a persona privilegiada pel colonialisme i la 
supremacia blanca. 

L’assumpte és que encara es parla molt poc de la bogeria i no 
se l’accepta com una cosa real. En el meu cas, els meus amics 
més propers accepten la meua diferència (sense mai nome- 
nar-la de forma explícita, amb l’excepció d’uns companys 
que— i no és casualitat— no són d’ací) i als altres tracte d’evi- 
tar-los quan estic “de baixó”. 

Veig com un perill que el nou interès per la salut mental, que 
té l’avantatge de conscienciar-nos sobre la importància de la 
cura, establisca un normativisme molt fort: el que està im- 
plícit en la idea de curació o superació. Doncs, ara, la ines- 
tabilitat dels llunàtics serà vista com un desequilibri que cal 
curar o, segons el corrent de teràpia, es podrà entendre com 
al resultat d’un trauma passat que cal superar. 

I la salut sí que s’ha de treballar, hem de ser completament 
conscients d’ella. I els traumes sí que cal enfrontar-los. I la 
nostra socialització sí que cal analitzar-la. La vida és massa 
curta per a ser víctima. I nosaltres mateixos ens provoquem 
molt de dolor, massa, per la nostra simple i pròpia manera de 
gestionar les emocions. Tant els entenimentats com els bojos. 

Però tot i això, la depressió no és una cosa que desapareix. 
Una de cada quatre persones amb depressió acaba suïci- 
dant-se. Els altres aguantem, a voltes mitjançant drogues, a 
voltes mitjançant vides excepcionals, la qual cosa vol dir: alli- 
berades de les insostenibles pressions de la normalitat. 


3 Tampoc vull crear un estàndard o un criteri per a repartir el carnet 

de boig. Hi ha qui ha aguantat sense mai passar per un hospital (com la 
meua mare) i els que han entrat després de patir una crisi puntual, però 
que en general són entenimentats. 

Sobre la teràpia 


En general, crec que és bona idea buscar teràpia. Les 
males experiències que he tingut amb la teràpia m’han fet més 
fort i em van ajudar a esclarir certs aspectes. A més, conec 
diverses persones que han tingut bones experiències. Fa uns 
anys, quan havia pres una posició en contra de la teràpia, una 
amiga que va estudiar psicologia em va convèncer de que és 
necessari que algunes persones aprofundisquen en el tema, 
que moltes no tenen els recursos personals necessaris per 
a eixir dels seus pous i que a qualsevol li pot anar bé tenir 
un espai a part per a parlar d’allò més difícil. Però seguisc 
tenint una inquietud. Em sembla un triomf de l’alienació i un 
fracàs de l’amistat. No vull una vida en la qual he de pagar a 
un desconegut per a que m’escolte perquè no puc parlar amb 
els meus amics. Tampoc vull enverinar als meus amics amb 
els meus problemes. Així que seguisc en l’impàs. 

L’única cosa que tinc clara és que la teràpia no s’hauria 
d’estigmatitzar, que cada persona que pateix hauria de ser 
considerada. Però també s’hauria de mantenir la vigilància 
respecte a teràpies que funcionen com a cultes. I per una 
altra banda, l’amistat pot ser revolucionària, però de moment 
la majoria tenim les amistats que corresponen al capitalisme, 
a la societat d’alienació, i caldria aprofundir-les. 

Gènere 


Al llarg de la història, el 
patriarcat s’ha aprofitat moltíssim de 
la supressió de la bogeria. L’opressió 
genera molt de malestar i malaltia 
entre les dones, les queer, les trans. En 
un eficaç mecanisme d’autoregulació, 
el normativisme neutralitza les 
respostes neuròtiques d’aquestes 
persones. La “dona histèrica” és un 
subjecte totalment deslegitimitzat. 
Les seues importants crítiques de 
la societat no són rebudes com a 
crítiques, sinó com a balboteig agut. 
Les altes xifres de suïcidi entre les 
persones queer i trans ens parlen 
d’una altra forma de neutralitzacació. 

I els homes, per a complir amb la 
seua socialització han d’acallar les 
seues emocions. Així, què fan les 
emocions embotellades i tapades? 
S’augmenta la pressió i ixen en forma 
de violència. Aquesta violència és un 
motor important del patriarcat. Es 
pot dirigir a les dones, als xiquets 
i als altres homes (i cal dir que la 
violència que les mares dirigeixen 
als seus infants també té un paper 
destacat en el patriarcat). 

Es podria considerar que l’autolesió 
conforma un element estàndard de 
la feminitat (sobretot la bulímia, 

l’anorèxia o inclús el 
tallar-se), però està mal 
vist en els homes. Si un 
home vol fer-se mal, es 
vorà com un fracàs el no 
aconseguir suïcidar-se. 
Hauria d’autolesionar-se 
mitjançant l’ús de drogues 
disfressades d’oci o amb 
comportaments arriscats i 
violents. Els homes que no 
aconsegueixen silenciar 
les seues emocions i dirigir 
les seues neurosis de forma 
violenta cap a les altres, 
estan estigmatitzats, 
deslegitimats i exclosos 
d’alguns dels privilegis 
masculins (són una 
minoria els privilegis que 
perden, però diria que 
en general són aquells 
que permeten a certs 
homes pujar en els graons 
socials per a servir de 
model reeixit de persona 
normal). No és casualitat 
que la majoria d’homes 
que dormen en els carrers 
en les èpoques de bonança 
econòmica hagen sigut 
diagnosticats amb alguna 
malaltia mental. 


26 


Classe 


És de suma importància teòrica el 
fet que les tasses de malaltia mental són 
més altes, no en els països pobres, sinó en 
els països rics. De fet, qui encapçala i lidera 
aquestes estadístiques són els Estats 
Units, país ben conegut pels seus extrems 
d’alienació social. 

Dins d’aquestes societats generalment no 
hi ha correlació entre la malaltia mental 
i la classe econòmica, amb una excepció 
important: les persones migrants que no 
viuen en comunitats amb altres migrants 
del seu lloc d’origen tenen xifres de 
malaltia mental més altes, mentre que les 
persones migrants que sí que viuen en tals 
comunitats tenen les xifres més baixes que 
la mitjana. Això ens fa pensar en diferents 
coses. Una d’elles és que la malaltia mental 
està provocada, al menys en gran part, per 
la alienació capitalista i l’èxit capitalista 
no condueix a la felicitat, sinó a allò oposat. 

Alhora, hem d’anar en compte amb els 
simplismes; doncs, el capitalisme no causa 
la bogeria. Casos de bogeria en societats 
pre- o no-capitalistes estan sobradament 
documentats. Estem parlant, així, d’altres 
aspectes que s’entenien com a elements 
fonamentals del caràcter de les persones: 
capacitats o predisposicions intrínseques 
que brollen, o no, segons les condicions 
viscudes. 


Quan parlem de la misèria de la riquesa 
capitalista és important no romantitzar 
la pobresa. Les cares més brutals de 
l’explotació capitalista, l’explotació 
desenfrenada que està lamentablement 
generalitzada fóra d’Europa i Amèrica del 
Nord provoca un nombre elevadíssim de 
traumes i sofriment. Però moltes vegades 
quan es parla de “pobresa” es fa referint- 
se a societats poc monetitzades, és a dir, 
més lliures del capitalisme; no és la falta 
de béns materials la que causa la tristor. 
Sempre que tinguem alimentació suficient, 
l’escassetat de béns materials pot ser un 
bon fonament per a la felicitat. Així doncs, 
no és la pobresa com a tal la que provoca 
la misèria, sinó l’explotació i l’alienació, 
i aquestes són universals. Encara que la 
seua cara canvie molt entre un continent i 
un altre, la seua essència es manté intacta. 







No obstant açò, moltes anarquistes creuen 
en el discurs de privilegis econòmics 
i cauen en un antiimperialisme barat. 
Les persones no vivim d’allò material. 
En l’anomenat “primer món” -entre la 
mitificada classe mitjana-, el capitalisme 
no mata amb fam, sinó amb suïcidi, 
anorèxia o obesitat. Em negue a estar 
agraït per habitar en una presó construïda 
de plusvàlues, de mercaderia, de coses 
mortes. La riquesa capitalista em provoca 
fàstic. El capitalisme no m’ofereix cap lloc 
en el qual puc sobreviure. 


Què desitge? 


La pregunta que més odie és el “com estàs?” per la seua 
resposta obligatòria: “bé”. M’agradaria poder parlar de les 
emocions honestament. M’agradaria que en l’entorn llibertari 
es qüestionaren les normes obertament i es fomentaren 
excepcions, que es celebrara la bogeria, que aquesta tingués 
el seu lloc honrat dins de la nostra lluita. 

M’agradaria que afusellarem, després dels polítics i banquers, 
als bonrollistes, als qui temen el conflicte i la abnormalitat, 
als qui prefereixen ser correctes a ser honests. I d’eixes rates 
covards n’hi ha moltíssimes a l’entorn anarquista. 

Si hi ha necessitat de crear més grups d’auto-suport i de salut 
mental, ho farem. Però cal tenir en compte que a vegades 
pot ser una mala idea, perquè concentrar molta bogeria en 
una sala pot intensificar els seus efectes. Per la meua part, 
després d’una experiència bastant nefasta, no crec que torne 
a participar en un grup d’aquest tipus. No es pot confiar 
en algú sols pel mèrit de ser un boig. Seria un error, crec, 
constituir-nos com un altre subjecte polític. 

És possible que el que més ajudaria seria recuperar un 
equilibri no individual, sinó comunal. Crec que ens ajudaria 
molt a mi i a altres persones paregudes el poder relacionar- 
nos, sense disfresses, amb la gent entenimentada. Però abans 
de que això puga esdevindre’s, moltes normes caldria canviar. 

A les persones que són com jo, els oferiria un 

parell de consell inadequats. 

• Minimitza la teua dependència al treball assalariat, 
sobretot als treballs que no et permeten la inestabilitat, 
que t’obliguen a fingir ser normal de dilluns a divendres. 
Si no tens alternativa, pensa-t’ho amb antelació: abans o 
després tindràs que elegir entre la medicació i el manicomi. 

• Crea un espai en el que pugues ser tu. Crea una vida que es 
corresponga amb els teus propis ritmes. 

• Busca expressions creatives per a les teues energies. 

• Si eres molt jove, accepta que no, les coses no es posen més 
fàcils. Al contrari, la vida es fa cada vegada més difícil de 
resistir. Si sobrevius, el dolor es fa menys agut, però acaba 
amb les teues resistències. L’impuls al suïcidi, una reacció 
molt sana davant del que enfrontem, no disminueix, de fet 
es queda molt present, però fóra de l’abast. Si no aprens 
a gestionar aquest regal perillós, et trencarà, i no podràs 
compartir tota eixa bellesa afilada que et plena. Acabaràs 
apagat, mig mort. Posa’t les piles i canvia’t la vida. 

• Si eres vell i has sobreviscut, busca a un dels nostres que 
encara siga jove. Et necessitem. Necessitem veure que és 
possible sobreviure a açò amb dignitat. 

• Fes exercici físic. I desprès, fes-ne més. Passa molt de 
temps en la natura. Posa plantes en ta casa i cuida-les. 
Busca l’amistat d’un gat o gos, si estàs en condicions per a 
cuidar-lo o cuidar-la. 

• Menja bé. Això és molt important. El cervell està composat 
per greixos complexos. Assegura’t de que la teva dieta 
en tinga molts: greixos saturats, àcids grassos i àcids 

omegues, i també el bl2 (el qual no és un greix, però sí 
que és necessari per als processos neurològics). Si ets 
vegà o vegetarià, no pots menjar greixos animals, que 
són els millors en aquest aspecte. És admirable seguir els 
teus principis, però caldria tenir presents els perills per la 
salut que pot comportar i considerar prendre suplements 
d’àcids omega i de bl2. Els mateixos estudis citats en 
pàgines veganes per argumentar que la dieta vegana és 
més sana per al cor (en comparació amb una dieta plena 
de menjar industrial i sintètica, i no amb la dieta més sana, 
que és la dieta caçadora-recolectora) també demostren que 
comporta més trastorns mentals i emocionals, així com 
taxes més altes de depressió i suïcidi. Desafortunadament, 
mai citen aqueixa part dels estudis. 

• Assumeix la responsabilitat sobre les teves emocions, no 
fugis amb drogues o altres evasions. Si no ens cuidem, 
podem fer mal als nostres entorns, als nostres amics, a 
la gent que ens estima. I, sobretot, a nosaltres. No podem 
demanar més cura si no demostrem cura amb nosaltres 
mateixes i amb les altres. Les relacions són el fonament de 
la salut i de la solidaritat. Se les ha de cuidar. 

• No cerques, mai, que una altra persona et salve. No hi ha 
cap manera més adequada per a fer mal a les persones que 
vols. Lleva’t del cap la idea de l’amor romàntic i concentra’t 
en l’amistat, al menys fins a que sigues capaç de gestionar 
la teva pròpia inestabilitat en compte de responsabilitzar 
a una altra persona de la teua salut mental. 




A les persones entenimentades els oferiria unes 
suggerències. 


• Informa’t sobre la depressió i sobre les experiències de les 
llunàtiques. 

• Ajuda a matar l’estoïcisme. Parla obertament dels 
teus propis sentiments, sense fer distinció entre els 
suposadament negatius i els suposadament positius. 

• No obligues a les persones en el teu entorn a “estar bé”. 
Pensa en les coses que fas que potser tinguen tal efecte 
d’obligatorietat. 

• Pots parlar i preguntar sobre l’auto-lesió, el suïcidi, 
els psicofàrmacs i els psiquiàtrics. Són coses reals. No 
desapareixen si dissimules. 

• Mai pressiones a una persona a qui estimes a no suïcidar- 
se si no li pots fer la vida tolerable. No la obligues a seguir 
vivint en la misèria sols per a lliurar-te de la incomoditat 
d’un suïcidi. Respecta el que ha de ser el dret existencial 
més important: el no ser. 

• Qüestiona la teua pròpia realitat i el racionalisme en el 
que es fonamenta. El acceptar que els bojos tenim altres 
realitats normalment es converteix en una tolerància 
relativitzada per visions “diferents” sense mai acceptar 
la seua legitimitat. Si creus que existeix una sola veritat 

objectiva, és que has vist molt poc. Pensa, per exemple, 
que les persones boges som més capaces de veure les 
situacions socials amb més precisió, mentre que les 
persones entenimentades condicionen la seua visió segons 
les normes; és a dir, que no veuen el que no està permès 
veure . 4 No veuen el que podria portar a un conflicte. No 
dic que sempre siga així, sinó que cal acceptar aquesta 
possibilitat per a abandonar la suposició no examinada 
de que els entenimentats posseeixen la veritat i que els 
bojos som merament una addició pintoresca a la diversitat 
humana. 


4 Mentre acabava esta text em vaig assabentar d’una història 
interessant: 

Es tracta de l’amic d’una amiga, el qual a vegades tenia la costum de 
caminar per la ciutat amb el penis fóra. Aquest s’adonà de que en general 
la gent no veia la seua transgressió. De fet, les úniques persones que solien 
percebre la seua travessia eren persones d’aparença estranya, persones 
que no semblaven ser normals ni entenimentades. 

Això em fa pensar en diversos estudis psicològics, en els que la majoria 
de voluntaris no perceben imatges de persones nues mesclades entre 
fotos d’escenes quotidianes. Es podria dir que “ser sa” indica la capacitat 
de permetre a la societat definir i limitar l’experiència individual de la 

realitat. 

